
Tihi  amico  et  consobrino  dilecto,  quem  non  minus 
mens  perspicax  et  erudita,  quam  mores  suades  il¬ 
lustrent :  hasce  paginas  editurus,  occasionem  li¬ 
bentissime  arripio,  grates  reddendi,  pro  consilio  ei 
beneficiis  quae  plurima  accepi. 

Hoc  testimonium  sincerum  quamvis  pertenue 

% 

animi  beneficiorum  haud  immemoris  gratum  sit. 
Vale. 

DISSERTATIO  MEDICA 


INAUGURALIS, 

DE 


DYSENTERIA. 


Corpus  humanum  ad  multos  variosque  mor¬ 
bos,  tam  generales,  quam  locales,  proclive  est. 
Ex  his  nulli  quod  ad  naturam  majoris  momenti 
sunt,  quam  qui  canalem  implicant  viscerum, 
quae  alimentum  ad  corpus  nutriendum  necessa¬ 
rium  recipit,  idque  ad  varia  munera  vitae  parat 
atque  bene  concoquit,  partesque  ejusdem  inuti¬ 
les  aut  noxias  secernit,  atque  e  corpore  excer¬ 
nit. 


A 


2  DISSERTATIO  MEDICA 

Ex  his  autem  est  Dysenteria,  quae  nautas  in¬ 
ter  imprimis,  totum  alimentarium  canalem  oc¬ 
cupat,  cujus  ex  muniis  rite  confectis,  salus, 
corporis  robur,  et  vita,  multum  pendet ;  ita  nulla 
in  re  medici,  qui  Classi  Britannicae  consulunt, 
praesertim  in  calidis  regionibus,  operam  melius 
dare,  aut  prospectu  feliciori  ad  bonum  publi¬ 
cum  conferre  possunt,  quam  summa  vi  nitendo 
impetum  morbi  adeo  gravis  praecavere  vel  sis¬ 
tere,  aut  remediis  citissimis  et  efficacissimis 
tollere,  si  fieri  potest,  et  curationem  promovere. 


HISTORIA  MORBL 

Hic  morbus  aestate  et  autumno,  quam  hyeme 
aut  vere,  magis  saevit.  Sed  in  regionibus  ^  sep¬ 
tentrionalibus,  nisi  plus  solito  adsit  calor,  ,  rari¬ 
us  apparet.  In  locis  vero  calidis  ac  tropicis 
saepe  occurrit,  ubi  febres  intermittentes  atque 
remittentes  maxime  abundant. 


Inter  convalescentes,  aut  illos,  qui  morbo 

priore  vel  intemperantia  multum  debilitati  sunt, 
frequenter  accidit,  in  castris,  nosocomiis,  et 
navibus  etiam  plus  justo  stipatis.  Attamen  in 
navibus  regulis  propriis  subjectis  nunquam  fere 
adoritur. 

In  calidis  quam  frigidis  terris,  plus  subiti  sunt 
ejus  impetus,  et  graviorem  indolem  cum  febre 
typhoidea  induit. 

Interdum  incipit  eodem  modo  ac  diarrhoea,  et 
duos  vel  tres  dies  sine  aliis  signis  latet.  Hi 
enim  duo  morbi,  alius  in  alium  transeunt.  Ae¬ 
gros,  languore  et  lassitudine  praegressis,  de  do¬ 
loribus  circa  lumbos  duos  quatuorve  dies  que- 
rentes  vidi,  priusquam  morbus  propriis  signis  se 
ostenderit ;  aliquando  primo  dolet  abdomen,  et 
tormina  atque  inflatio  id  obstipatione  urgent. 

i. 

Sed  plerumque  hoc  modo  aggreditur  morbus 
de  quo  agimus. 

Aeger  sensu  frigoris,  rigoribus,  dolore  capitis, 

ac  dorsi,  et  lassitudine  corripitur,;  et  plerumque 
sub  coelo  calido  gravi  biloso  vomitu.  His 
brevi  accedunt  calor  maximus,  pulsus  durus, 
validus,  cutis  arida,  atque  sitis  inexplebilis. 
Haud  multo  post  vehementibus  abdomen  affici¬ 
tur  doloribus,  quos  excipit  desiderium  solicitum 
desidendi  sine  effectu  optato,  et  nihil  nisi  mu¬ 
cus  sanguine  mistus,  vel  sanguis  purus  aliquan¬ 
do  dejicitur.  Dum  res  ita  se  habent,  faeces 
nunquam  naturales  sunt,  et,  cum  dejiciuntur, 
quod  raro  sine  ope  medicamentorum  accidit,  in 
duris  et  concretis  massis  apparent,  sed  multum 
levaminis  plerumque  praebent. 

Pyrexia  plus  minusve  urget,  et  in  primis  sta¬ 
diis  morbi  acris  generis  est  *,  et  anorexia,  con¬ 
coctio  mala  aut  imminuta,  atque  debilitas  quo¬ 
que  comitantur.  Haec,  cum  pervigilia,  corpo¬ 
ris  vires  gradatini  exhauriunt,  et  morbo  progre- 
diente  nisi  idonea  medicamina  adhibeantur,  fere 

•  semper  augescunt,  pulsus  debilior  et  ventricu- 

0 

Ius  fit  irritabilior.  Tormina  plerumque  circa 
umbilicum,  partemque  abdominis  inferiorem 

vexant,  et  febris,  quae  primo  acriter  agebat, 
typlioidea  tandem  evadit.  In  stadio  provectiori 
saepius  accidit,  ut  substantiae  diversi  generis, 
nunc  membranaceae,  nunc  caseo  similes,  et  in¬ 
terdum  pus  vel  saniem  referentes  dejiciantur. 
In  hoc  stadio  morbi  faetidiores  fiunt  dejectio¬ 
nes,  et  haud  raro  ischuria  et  dysuria  plus  mi- 
nusve  excruciant.  Lingua,  quae  morbo  ineunte 
albo,  nunc  nigro  muco  obducitur. 

E  nisibus  violentis  haud  infrequenter  con¬ 
tingit  ut  descendat  recti  portio,  quae  extrorsum 
diu  manet,  et  multum  doloris  et  molestiae  gig¬ 
nit.  In  Aegypto  ubi  Dysenteriam  pessima  in 
forma  vidi  saevire,  prolapsus  ani  saepe  in  gan¬ 
graenam  desinit. 


Duratio  morbi  incerta  est,  et  ex  signorum 
vehementia,  et  statu  corporis  maxime  pendet. 
Ubi  inflammationis  urgent  signa,  quibus  alia 
putridae  naturae  accedunt,  simul  viribus  mul¬ 
tum  fractis  j  vel  si  indicia  debilitatis  ab  initio 
se  manifestant  cum  febre  typhoidea,  ventriculus 

multum  afficitur  anorexia,  et  halitus  male  olet, 
et  sine  .voluntate  dejectiones  faetidae  e  corpore 
ejiciuntur,  morbus  plerumque  intra  paucos  dies 
in  mortem  desinit. 

Contra  vero,  ubi  mitiora  sunt  signa,  et  vires 
corporis  non  tam  conquassantur,  morbus  per 
tres  hebdomadas,  mensem,  aut  multo  diutius 
produci  potest. 

In  aegris  phthisi  imbutis,  saepissime  letha- 
lem  fieri,  et  in  iis  asthmate  affectis  sanatu  diffi- 
cilliorem,  eum  plerumque  inveni.  ^ 

i') 

Quando  morbus  lethalis  est  evasurus,  ingra¬ 
vescunt  signa,  graviores  abdominis  dolores,  et 
non  intermittunt,  plus  urget  desiderium  dejici¬ 
endi,  et  quodcumque  dejiciatur,  admodum  faeti- 
dum^  est,  et  saepe  cum  sanie  et  rebus  sanguineis 
coagulatis  conjungitur.  Tunc  pulsus  fit  debilis  et 
celer,  sitis  magna,  respiratio  difficilis  et  accele^ 
rata:  ventriculus  instanter  rejicit  cibum  et  po¬ 
tum,  et  debilior  fit  aeger.  Vultus  pallidus,  coh 

lapsusve,  faeces  et  urina,  homine  inscio,  elabun- 
tur,  deglutitio  diffiiclis,  et  extrema  frigescunt. 
Denique  subito  remittunt  dolores,  singultus 
accedit,  sudores  frigidi  circa  frontem  atque 
pectus  erumpunt ;  quae  plerumque  vitae  mise¬ 
randae  finem  imponunt. 

Contra  vero,  si  eventum  faustum  liceat^  ex- 
pectare,  mitiora  evadunt  tormina  et  tenesmus, 
dejectiones  sunt  magis  naturalis  coloris,  febris 
subsidet,  sitis  minuitur,  pulsus  regularis,  appe¬ 
titus  sensim  redit,  et  sudor  lenis  per  universum 
corpus  extenditur.  His  praeeuntibus  valetudo 
et  corporis  vires  paulatim  reficiuntur. 


DIAGNOSIS. 

Hic  morbus  Diarrhoeam,  et  praesertim  a,d 
initium,  nonnihil  refert ;  sed  in  progressu  tor¬ 
minibus,  tenesmo,  et  aspectu  dejectionum,  quae 
plus  minusve  comitantur,  ab  ea  facile  dignosci 
potest.  In  Diarrhoea  dejectiones  sunt  liberae, 

sine  dolore,  atque  naturalem  colorem  exhibent, 
nulla  febre  comitante. 

Inter  Choleram  et  morbum,  quem  prosequi¬ 
mur,  facilis  est  diagnosis.  In  illa  enim  adsunt 
vomitus  continuus,  dejectiones  biliosae,  quae 
fere  semper  ejusdem  naturae  sunt  cum  vomitu. 
Nec  non  ingens  est  virium  defectus,  surarum 
spasmata,  quae  bene  dignoscunt,  et  debilitas 
adeo^  magna,  ut  mortem  viginti  quatuor  horis 
interdum  inferat. 

M  r  f  '  • 

Dysenteriam  ab  Enteiitide,  impetus  subitus, 
ardens  et  vehemens  abdominis  dolor,  qui  haud 
se  remittet,  quae  huic  insunt,  facile  distinguunt. 
Porro  alvus  astricta,  pulsus  parvus  et  exilis, 
ventriculi  irritabilitas  insignis,  vultus  pallidus, 
anxius,  cutis  arida,  et  sitis  magna,  manifestam 
diagnosin  faciunt,  cui  inexpertus  facile  assenti- 
atur.  - 

PROGNOSIS. 

Prognosis  hujus  morbi  e  natura  signorum,  an 
acria  an  lenia  sint,  maxime  pendebit.  Si  vehe¬ 
menter  ardet  pyrexia,  quae  praeter  solitum 
auget  actionem  cordis  et  arteriarum,  et  intolera¬ 
bilem  infert  calorem ;  aut  si  febris  cito  typhoi- 

dea  fit,  et  cum  signis  putredinis,  atque  ingentis 

•  - 

debilitatis  ab  initio  se  ostendit,  et  praecipue,  si 
morbus  in  tropicis  regionibus,  aut  circa  oras 
maris  Mediterranei  adoritur,  multum  periculi 
est  timendum.  Contra  autem,  si  mitia  sunt 
signa,  neque  adest  febris  typhoidea  cum  omni¬ 
bus  signis,  nec  non  si  morbus  in  frigidis  terris 
occurret,  felicem  prognosin  plerumque  licet 
praesagire. 


B 

CAUSAE  PRAEDISPONENTES. 

Hujus  generis  causae  omnes,  quae  in  corpus 
humanum  velpartim  vel  universe  agunt,  debili¬ 
tatem  inducunt,  idque  ad  vim  causarum  exci-, 
tantium  magis  proclive  reddunt.  Inter  has,  quae 
praedisponunt,  tenuis  et  putridus  cibus,  immo¬ 
dica  corporis  exercitatio,  diuturna  ad  ardentes 
radios  solis  expositio,  evacuationes  profusae, 
animi  affectus  deprementes,  veluti  moeror,  me¬ 
tus,  anxietas,  jure  enumerari  possunt. 

His  enim  causis  concoctionis  organon  saepe 
afficitur,  neque  ad  fungenda  solita  munera  ha¬ 
bile  fit,  neque  cibum  rite  parat  ad  corpus  nutri¬ 
endum.  Haud  infrequenter  adsunt  cardialgia, 
vomitus,  ructus,  et  alia  dyspepsiae  signa,  quae 
genus  nervosum  debilitant ;  et  ex  corpore  male 
nutrito,  debilitas  aliaque  mala  oriuntur. 


Ebrietas,  cui  nautae  frequentissime  indulgent 

quando  terra  potiuntur,  fere  eodem  modo  agit 
concoctionis  vires  debilitando ;  valido  praeser¬ 
tim  stimulo  prope  tunicas  ventriculi  admoto, 
qua  vi  in  genus  nervosum  pollet.  Quinetiam 
corpus  aliis  praedisponentibus  causis  obnoxium 
redditur  impressionibus,  nempe  aeris  frigidi  et 
humidi  in  calidis  regionibus  noctu,  quae  debili¬ 
tatem  inferunt,  et  accessioni  morbi  maxime  fa¬ 
vent.  Hinc  frigus  valida  causa  praedisponens 
jure  recensetur,  quod  tamen  alii  vim  excitandi 
morbum  habere  putant.  Hunc  enim  morbum 
in  navibus  bellicis  ex  India  Orientale  ad  Angliam 
redeuntibus  quae  hujus  mali,  erant  prorsus  im- 
munes,  donec  in  latitudinem  Borealem  perven¬ 
issent,  accedere  observavi ;  sed  in  his  exemplis 
morbum  latuisse,  et  quibusdam  rebus  opus  fuisse 
tantum,  quae  eum  inducerent,  satis  credo,  prae¬ 
sertim  inter  eos  qui  Dysenteria  in  India  affecti 
erant.  Frigus  dictum  est  ad  hunc  morbum  pro¬ 
clivitatem  maxime  dare,  et  hoc  accidere  prae¬ 
cipue  observo,  si  calor  vehemens '  antecedat. 
Satis  constat  morbo  maxime  obnoxios  fieri 
nautas,  qui  in  regionibus  tropicis  degunt,  e 

subitis  praesertim  vicissitudinibus  quae  eveni- 
unt,  atque  corporibus  suis  laxatis  et  debilitatis 
calore  ingente,  posteaque  noctis  objectis  frigidae 
liumiditate  quae  ut  causa  admodum  debilitans 
fere  semper  agit.  Quin  et  perspiratione  subito 
suppressa,  sanguis  cavis  internis  repellitur, 
quod  simul  cum  causa  excitante  primum  morbi 
stadium  inducit. 

Porro  proclivitas  magna  ad  Dysenteriam  e  re¬ 
laxatione  et  debilitate,  modoque  vitae  in  calidis 
regionibus,  pendere  et  augeri  potest. 

Haec  cum  aliis  supradictis  actionem  cordis 
et  arteriarum  minuunt,  et  corpus  magis  obnox¬ 
ium  reddunt. 

Calor  intensus  et  perspiratio  copiosa  sitim 
magnam  sponte  inducunt,  ad  quam  levandam 
natura  potus  largos  monet,  quibus  plerumque 
acescentibus  ventriculus  plus  justo  impletur; 
usu  nempe  libero  succi  citrici,  aliorum  fructuum 
qui  in  regionibus  calidis  nascuntur,  concoctio 

impeditur,  et  haud  raro  sequetur  Diarrhoea, 
quae  debilitando  viscera  intestinorum,  sine  dubio 
praedisponit. 

Praeterea  vehementem  ad  superficiem  cor¬ 
poris  impetum  humoris  calor  eliciens,  ejusdem 
defectum  parem  in  aliis  partibus,  praesertim  in 
cavis  intestinorum,  facile  infert,  et  in  vasis  ear- 
undem  partium,  mutationes  morbidae  sequun¬ 
tur.  Ex  aucta  enkn  et  continuata  actione  va¬ 
sorum  cutis,  ea  plus  solito  distenduntur,  quo  fit 
ut  infirma  atque  praeter  naturam  irratibiliora 
fiant.  Hoc  satis  constat,  insolita  ulla  corporis 
exercitatione,  sudores  profusi  per  totum  corpus 
cieantur,  atque,  ut  antea  dixi,  pari  modo  fluida 
internis  cavis  imminuantur,  necesse  est.  Haec 
cum  causis  ante  dictis  ad  debilitatem  magnam 
efficiendum  in  omni  parte  corporis  valent,  et  in 
nulla,  plusquam  cavis  internis,  quod  haec  inter 
et  superficiem  cutis  magnus  consensus  observa? 
tur. 


u 


DISSERTATIO  MEDICA 


CAUSAE  EXCITANTES. 

Morbum  ex  acri  materia  in  corpore  genita,  at¬ 
que  in  intestina  effusa,  oriri  plurimi  sibi  persua¬ 
sum  habent  5  sed  quomodo,  si  adsit,  gigni  pos¬ 
sit,  qualis  naturae  sit,  nobis  prorsus  ignotum  est. 
Materiam  in  corpore  retentam  noxias  sibi  posse 
vires  assumere,  quae  ex  perspiratione  subito 
suppressa  et  introrsum  repulsa,  originem  indu¬ 
cere  possit,  diu  putatum  est.  Validum  est  ar¬ 
gumentum  cur  causa  excitans  habeatur,  quippe 
hic  morbus  milites  in  castris  adoritur.  Sed  ex 
hac  re  ratio  reddi  vix  potest,  cur  frequentius 

in*  calidis,  quam  frigidis  regionibus  aggredia¬ 
tur. 

Bilis  acris  pro  causa  excitante  jure  habetur  j 
sed  morbus  haud  raro,  per  tempus  longum, 
prius  se  ostendit,  quam  illa  dejiciatur.  Verun- 
tamen  in  omnibus  exemplis  nimia  copia  intesti¬ 
nis  fuit,  atque  alvum  plus  aequo  solvit,  Contra 

vero,  eam  exigua  in  copia  Jnesse  mihi  saepe  ob¬ 
servatum  est,  atque  parcius  suppeditari.  Hoc 
ex  natura  faecum  satis  patet. 

Morbus  effluviis,  quae  ex  animalibus  et  vege¬ 
tabilibus  putridis  originem  trahunt,  sine  dubio, 
excitatur.  Haec  miasmata  vi  nociva  in  ventri¬ 
culum  ac  intestima  pollent,  nauseam,  vomitum 
atque  diarrhoeam  inducunt.  Me  judice  praeci¬ 
pue  excitant,  sed  variis  modis  variant,  multaque 
alia  auxiliantur. 

/ 

Cum  apud  Constantinopolin  in  nave  bellica 
fui,  morbum  nautas  corripuisse  memini.  Fontem 
ejus  nulli  rei  alii  nisi  huic,  nempe  quod  ancho- 
ras  propius  littus  jecerimus,  juxtaque  locum,  in 
quo  faetidae  sordes  oppidanorum  dispositae  sunt, 
attribuere  potui.  In  navi  quoque  bellica,  Sep¬ 
tembre,  Octobre,  et  Novembre,  mensibus,  Gadi¬ 
bus  adfui,  atque  per  id  temporis  spatium  ad 
anchoras  stetimus.  Nautici,  praesertim  cum 
Eurus  spiravit, .  Dysenteria  saepe  afficiebantur ; 
atque  ex  paludosa,  humili  terra,  quin  putridae 

exhalationes  oriantur,  vix  dubium  est.  Sequen¬ 
te  anno,  iisdem  mensibus,  apud  Portum  (Mahon) 
Minorcae  insulam,  a  me  repertum  est,  naves, 
quae  prope  urbem  jacebant,  gravi  Dysenteria 
ioborare,  aliasque  apud  ostium  Portus  parum 
vel  nihil  affici.  In  Sardinia  quoque  insula  in 
mare  Mediterraneo,  Septembre  et  Octobre,  anno 
1815,  mihi  vivere  contigit,  et  ubi  loci  admo¬ 
dum  fervida  fuit  temperies  per  diem,  cum  auris 
grate  reficientibus,  quas  graves  rores  comitati 
sunt,  qui  sensum  frigoris  corporibus,  sole  ardente 
exhaustis  intulerunt,  adeo  ut  vix  aliquid  simile 
unquam  experti  simus.  Ibi  grassabantur  Dysen¬ 
teria,  Intermittentes,  Remittentes  febre^  cum 
Cholera  morbo,  atque  eas  ex  una  eademque’ 
causa  originem  ducere  mihi  visum  est. 

In  bellicis  navibus  contagiosam  esse  Dysen¬ 
teriam  vix  unquam  novi.  ^ 

I 

In  castris  et  navibus  huic  morbo  non  adeo 
obnoxios  esse  praefectos  ac  gregarios  diu  ob-'* 
servatum  est.  Verum  eos  esse  mihi  persuasum 
est.  Ratio  enim  vivendi  illis  lautior,  vestimen- 

ta  ad  variabile  coelo  resistendum  magis  apta, 
aere  plus  puro  fruuntur,  et  praeterea  desunt 
multae  depressiones  animi,  quibus  nautae  saepe 
implicantur. 

Doctor  Blair,  de  hoc  morbo  disserens,  inquit 
se  haud  raro  aliam  partem  Navalium  Comitum 
conspexisse  Dysenteria,  aliam  febre  laborare. 
Hoc  autem  ex  varia  ac  diversa  constitutione, 
causis  occasionalibus,  tempestatibus  coeli  ac 
anni,  diversis  generibus  vitae,  atque  morbis  in¬ 
ter  naves  valentibus,  multum  pendebit. 

Doctor  Cleghorn,  de  Epidemicis  morbis,  ita 

scribit :  ‘‘In  this  year,  in  the  space  of  three 

“  months,  I  had  more  patients  with  bloody 

“  fluxes,  than  in  all  the  former  part  of  my  lifej 

“  that  their  increasing  frequency  and  singular 

“  severity  was  chiefly  owing  to  the  sour  da- 

“  maged  wine,  which,  for  the  sake  of  gain,  was 

“  at  that  time  sold  in  the  Island  by  those  whose 

“  duty  it  was  to  have  prevented  such  abuses. 

“  But  be  this  as  it  may,  it  is  certain  incredible 

c 

havoc  was  made  by  these  distempers  among 
the  lower  sort  of  the  natives,  as  well  as  the 
soldiers  and  sailors  of  his  Majesty’s  fleet  which 
was  then  in  the  harbour/^ 

S", 

Ratio  quare  hic  morbus  magis  aestate  et  au¬ 
tumno,  quam  hyeme  aut  vere,  et  in  calidis  quam 
frigidis  regionibus  grassetur,  attribui '  fortasse 
debet  vicissitudinibus  minus  subitis,  corporibus 
validioribus  atque  adeo  non  solutis,  ideoque  ad 
morbidas  mutationes  in  solidis  ac  fluidis  minus 
proclivibus.  Sydenhatn  quoque  ita  loquitur  : 
‘‘  Animadverti  morbum  hunc  uti  nunc  ita  sem- 
f*/ per,  autumni  invadere  solere,  et  adpropinquan- 
ti  hiemi  pro  tempore  cedere  j  cum  vero  anno- 
rum  series  eidem  Epidemico  producendo  ni- 
mium  faveat,  unum  alterumve,  etiam  quovis 
alio  tempore  potest  ferire ;  quin  et  circa  veris 
ingressum,  forte  etiam  maturius  (si  nempe 
aura  calidior  intemperantia  gelu,  derepente 
soluto,  mox  supervenerit),  plures  aliquotvin- 

CAUSA  PROXIMA. 

Proxima  causa  morbi  a  celeberrimo  Culleno 
constare  dicitur  ex  inflammatione  tunicarum 
intestinorum  internarum,  et  praesertim  coli  et 
recti,  atque  earundem  strictura  spasmodica. 
Bene  notum  est  ex  cadaveris  incisione  colon  et 
rectum,  aliquando  minora  intestina  inflamma¬ 
tione  nonnunquam  gangrena  corripi.  Glandu¬ 
lae  mucosae  apud  flexuram  segmoideam  coli 
atque  partem  inferiorem  recti  tumefactae  et 
exulceratae  sunt ;  et  convolutiones  ilii  fere  sem- 
per  adhaerent,  et  morbidas  mutationes  ostend¬ 
unt.  Aliae  causae,  ut  torpor  arteriarum  exha¬ 
lantium  in  superficiem  corporis  et  vasorum  se¬ 
cernentium  hepatis  adlatae  sunt.  Imminutae  se¬ 
cretiones  variis  in  corporis  partibus  morbum  au¬ 
gere  possunt,  sed,  me  judice,  potius  effectus^ 
quam  causae  morbi  recensentur. 

RATIO  MEDENDI.- 

"  Haec  in  quatuor  consilia  dividi  potest  quae 
paucis  in  verbis  singulatim  absolvam. 

•  In  primo,  minuere  oportet  auctam  actionem 
cordis  et  arteriarum,  etiamque  localem  inflam-? 
mationem  intestinorum  tollere. 

"UK 

In  secundo,  intestina  evacuare,  atque  eorum 
sanam  purgationem  promovere. 

In  tertio,  intestinorum  spasmum  solvere, 
atque  superficiei  corporis  relaxationem  et  ac-r 
tionem  exhalantium  promovere. 

In  quarto,  intestinorum  tonum,  atque  vires 
et  robur  corporis  restituere,  et  reditum  morbi 
prohibere. 

In  exequendo  primum  consilium,  missio  san- 

guinis  remedium  est  inter  nautas  efficacissimum, 
sed  secundum  vires  aegri  repeti  debet.  Huic 
sententiae  assentitur  Sydenhamus,  qui  ita  loqui¬ 
tur  :  Mittatur  sanguis  e  brachio  quampri- 

mum;”  *  atque  in  alia  parte  ejusdem  operis, 
idem  auctor  his  verbis  utitur  :  “  in  Dysenteria 
“  male  curata,  dolores  aliquando  aegrum  ad 
‘‘  annos  aliquot  discruciant,  in  hoc  casu  phlebo- 
“  tomia  repetita  pristinam  sanitatem  restituit/* 
Eidem  rei  consentiunt  Doctoris  Cleghorn  verba 
sequentia  :  “I  confided  principally  in  the  early 
use  of  the  antiphlogistic  paethod,  with  a  view 

to  hinder  the  guts  from  being  further  infla- 

* 

med  or,  ulcerated.  Wherefore  when  I  was 
“  called  in  time  to  young  people,  I  took  away 
ten  or  twelve  ounces  of  blood  immediately, 
‘‘  and  repeated  it  once  or  twice  at  proper  in- 
“  tervals,  according  to  the  violence  of  the  pain, 
‘‘  and  degree  of  fever  indicated.**  Porro  fo¬ 
menta  simul  abdomini  adhiberi  atque  saepe  re- 

peti  deKent :  et  enemata  domestica,  cum  blan¬ 
dis  et  tepidis  potionibus  multum  prosunt. 

> 

Ad  secundum  consilium  nunc  ventum  est, 
quod  fuit  intestina  evacuare,  atque  eorum  purga¬ 
tionem  sanam  promovere.  Ad  haec  conficienda 
varia  remedia  praescripta  sunt.  Usus  submu- 
riatus  hydrargyri  in  mare  Mediterraneo  atque 
India  Occidentale  laudem  maximam  nactus  est, 
cui  alia  auxilia  conjunguntur,  et  non  tantum 
consilio  promovendi  dejectionem  alvi,  sed  etiam 
systema  afficiendi  adhibetur.  Nonnulli  ejus  usum 
ad  drachmae  dimidium  usque  ter  in  die  com¬ 
mendarunt.  Hoc  autem  medicamentum  iri" 
tantis  dosibus  exhibitum  constitutioni  corporis 
nocere,  tardamque  reddere  sanationem  mihi  diu 
observatum  est.  Bonos  effectus  medicaminum 
purgantium  etiam  in  systemate  afficiendo,  ex 
parvis  dosibus,  et  saepe  repetitis  potius  induc¬ 
tos  esse.  Sex  grana  hujus  medicamenti  noctu 
plerumque  praescribere  solitus  sum,  atque  se-o 
quente  aurora,  olei  ricini  unciam  vel  sulphatis 

magnesiae  semunciam  in  unciis  decocti  hordei 
octo  solutam,  quae  plenam  intestinorum  evacua¬ 
tionem  plerumque  induxit.  Porro  callicoccae 
ipecacuanhae  grana  tria  quaque  tertia  hora  su¬ 
menda,  atque  alternis  diebus  oleum  ricini 
alvum  satis  laxam  tenuit,  sanguinem  cutem 
versus  promovent,  atque  vehementia  morbi  in¬ 
dicia  maxime  levant. 

Tertium  consilium  praecipue  constat  in  spas¬ 
mum  intestinorum  levando,  superficiem  corpo¬ 
ris  laxando,  atque  exhalantium  actionem  pro¬ 
movendo.  In  hac  indicatione  perficienda  in¬ 
jectiones  emollientes  mane  et  vespere,  ut  infusum 
lini  usitat:  in  tepida  forma,  vel  quoddam  ex 
blandis  vegetabilibus  oleis  vel  amylum  in  aqua 
calida,  cum  paucis  tincturae  opii  guttis  maxime 
juvant.  His  accedunt  semicupium,  tincturae 
opii  guttae  xxx.  sub  noctem,  atque  magna  in  co¬ 
pia  demulcentia.  Imprimis  abdomen  tenere 
oportet  panno  laneo  arcte  circumdatum,  quod 
aegri  viribus  multum  favet.  Porro  linimentis 
anodynis  abdomen  fricare  quoque  prodest.  Ex 

his  remediis  optimi  effectus  sequuntur,  nempe 
tormina  et  tenesmus  levantur,  liber  cutis  halitus 
promovetur,  vires  corporis  exhaustae  opii  effec¬ 
tibus  reficiuntur. 

Quarta  indicatio  sanationis  restituendo  tonum 
intestinorum,  renovando  vires  et  robur  corpo¬ 
ris,  et  prohibendo  morbum  consistit. 

Ad  restituendum  tonum  intestinorum,  nihil 
quam  vegetabilia  et  amara  magis  pollet,  et  quod 
flatulentia  semper  comitatur,  aromatica  praeci¬ 
pue  indicantur.  Si,  per  statum  convalescentiae, 
alvus  fieret  adstricta,  dosis  modica  rhei  palmati, 
et  magnesiae  commode  sumenda  sit.  Pauci  cya¬ 
thi  vini  generosi  quotidie  sumi  possunt.  Vesti¬ 
menta  calida  sunt  servanda ;  frigore,  humiditate 
omnibusque  vicissitudinibus  subitis  caute  evita¬ 
tis.  Haec  observanda  sunt  pro  tempore  haud 
brevi  etiam  post  morbi  curationem. 

FINIS. 


Excudebat  C.  Stewart, 


